open-index/open-wikipedia-markdown huggingface dataset:
Alimurat Gaibov

**Alimurat Gaipov**(1915-yil 10-yanvar, Samarqand viloyati, Rossiya imperiyasi – 1985-yil 7-mart, Leninobod viloyati, Tojikiston SSR, SSSR) – Ikkinchi jahon urushi qatnashchisi, 109-razvedka rotasi vzvod komandiri yordamchisi, 4 karra „Shon-sharaf“ ordeni sohibi.

## Biografiyasi
Alimurat Gaipov 1915-yil 10-yanvar kuni Rossiya imperiyasiga qarashli boʻlgan Samarqand viloyatida dehqon oilasida tugʻilgan. Millati – oʻzbek. U oʻzi tugʻilgan qishlogʻidagi kolxozda brigadir boʻlib ishlagan. 1939-yil oktyabr oyida Ishchi-dehqonlar Qizil Armiyasi safiga chaqirilgan. U Ikkinchi jahon urushi boshlangan payti, hozirgi Eron hududida joylashgan 83-Turkiston togʻ diviziyasida xizmat qilgan. 1942-yil avgust oyidan shu diviziyaning 100-harbiy polkda pulemyotlar otryadida komandir boʻlib ishlagan. U 1944-yil sentyabr oyida 109-razvedkasida otryad komandiri, bundan soʻng esa razvedka komandiri yordamchisi lavozimiga tayinlandi. 1944-yil oktyabr oyida hozirgi Slovakiya davlati hududidagi qishloqlarda birida front chizigʻi boʻylab dushmanning harbiy taktikasini oʻrgandi hamda oʻrgangan maʼlumotlarini kundaligiga qayd etib bordi. Kerakli maʼlumotlarni toʻplab, vazifasini namunali bajarganligi uchun SSSR Oliy Kengashi Sovetining 1944-yil 6-noyabrdagi 38-qaroriga muvofiq, serjant Alimurat Gaipov 3-darajali „Shon-sharaf ordeni“ bilan taqdirlangan.

Alimurat Gaipov 1945-yil Sovet Ittifoqi Kommunistik partiyasiga aʼzo boʻldi. Alimurat Gaipov 1945-yil 1-yanvar kuni, batalyonda payti dushman qoʻshini batalyonga bostirib kiradi. Shu payt, Gaipov oʻzining askarlarini nazorat qilib, 7 ta dushman qoʻshinining yoʻq qildi. SSSR Oliy Kengashi Sovetining 1945-yil 8-yanvardagi farmoni bilan, „Qizil bayroq“ ordeni bilan mukofotlandi. Oradan 2 kun oʻtgach, unga 2-darajali „Shon-sharaf ordeni“ ordeni taqdim etildi. Alimurat Gaipov 1945-yil 27-yanvarda hozirgi Polsha davlati hududidagi qishloqlarida birida dushman qoʻshinlari bilan jang qiladi, oʻsha paytda u 6 ta dushmanini yoʻq qiladi. 1945-yil 21-apreldagi qarorga muvofiq, u „Qizil yulduz“ ordeni bilan mukofotlanadi.

U 1945-yil oktyabr oyida Samarqand viloyatiga demobilizatsiya qilindi. Shundan soʻng, kolxoz raisi lavozimida ishladi.

Alimurat Gaipov 1985-yil 7-martda Tojikiston SSRda vafot etdi.

## Manbalar
Lieksa

**Lieksa** (Fincha: [ˈlie̯ksɑ]) Finlandiya dagi shahar va munisipalitetdir. Shimoliy Kareliya mintaqasida joylashgan munitsipalitet va shahardir. Munitsipalitet 10,344 nafar aholiga ega (28-fevral 2023-yil) va 4067,60 kvadrat kilometr (1570,51 kv milya) maydonni egallaydi. Shundan 649,14 km2 (250,63 kv mi) suvga to'gri keladi. Aholi zichligi – 1 kvadrat kilometrga 3,03 aholi (7,8 / kv mi) to'g'ri keladi.

Munitsipalitet aholisi tili fin tilidir.

Lieksa shahri 1973-yilda Lieksa bozor shahri va Pielisjarvi munitsipaliteti birlashganda tashkil etilgan.

## Geografiya
Qoʻshni munitsipalitetlar: Ilomantsi, Joensuu, Juuka, Kontiolahti, Kuhmo va Nurmes.

### Aholi punktlari
Lieksadagi aholi punktlari quyidagilardan iborat:

* Mätäsvaara
* Vieki

### Iqlim
Lieksa subarktik iqlimga ega (Köppen: *Dfc*) Skandinaviyaning aksariyat qismiga qaraganda koʻproq kontinental xususiyatlarga ega, bu ayniqsa qishda ekstremal haroratga moyil boʻladi. Yozda harorat muntazam ravishda  dan oshadi va eng yuqori harorat 1934-yil iyulda qayd etilgan edi. Shuningdek, 2010-yilgi jazirama paytida Lieksadagi harorat  darajag yetdi. Qishda qor qoplami odatda 60sm ga yaqin qalinlikda boʻladi. Oddiy qish kechasida harorat  ga tushadi va koʻrsatkichlar  gacha tushishi gʻayrioddiy holat emas. Lieksada kuzatilgan eng sovuq harorat  edi 1919 yil dekabrda.
## Taniqli mahalliy aholi

* Xeino Kaski (1885-1957), bastakor
* Mira Jalosuo (1989 yilda tugʻilgan), xokkey boʻyicha Olimpiya oʻyinlari sovrindori
* Ilmari Juutilainen (1914-1999), Finlandiya  harbiy-havo kuchlarining eng yaxshi uchuvchisi.
* Jorma J. Rissanen (1933–2020), axborot nazariyotchisi
* Marutei (yaponcha: 弦念丸呈, ツルネン・マルテイ Tsurunen Marutei, 1940 yilda Martti Turunen tugʻilgan) , Finlandiya da tugʻilgan yapon siyosatchisi va Yaponiya dietasining Yevropada tugʻilgan birinchi aʼzosi.
* Heikki Turunen (1945 yilda tugʻilgan), muallif

## Shuningdek qarang

* Lieksanjoki
* Koli milliy bog'i
* Koli, Finlandiya 
* Kuhmo
* Reboly

## Manbalar

## Tashqi havolalar

* Lieksa travel guide from Wikivoyage
* 
* Town of Lieksa – Official site
* Pocket Facts
* Lieksa daily photo – Unofficial daily photo
Fatulla Axmedov

**Axmedov Fatulla** (1918-yil 14-aprel, Samarqand viloyati, Oʻzbekiston SSR, SSSR — 1944-yil 30-iyul, Sedlse shahri, Polsha) — 17-otliq diviziyasining komandiri, Ikkinchi jahon urushi qatnashchisi, Sovet Ittifoqi Qahramoni.

## Biografiyasi
Axmedov Fatulla 1918-yil 14-aprelda Oʻzbekiston SSRga qarashli boʻlgan Samarqand viloyatida dehqon oilasida tugʻilgan. Millati – tojik. 1941-yildan Ishchi-dehqonlar Qizil Armiyasida xizmat qilgan. U Gʻarbiy Sibir, Bryansk, Belarus va Markaziy frontlarda xizmat qilgan. U pulemyotchi edi. Axmedov Fatulla 1942-yil Jizdra shahri yaqinida pulemyot bilan ikkita tankni yoʻq qilgan. U 1943-yil serjant harbiy unvonini oldi. Fatulla 1944-yil Belarusni ozod qilish uchun boʻlgan jangda qatnashdi. Jang mobaynida, Basedki qishlogʻi yaqinida pulemyoti bilan bitta tankni yoʻq qilishga erishdi. 1944-yil 14-yanvarda Bagrimovich qishlogʻida kuchli qurollangan qoʻshinga qarshi yutishni iloji yoʻq edi. Shu paytda, Axmedov Fatulla harbiy strategiya qoʻllab, dushmanning yon tomonidan oʻtib, pulemyot bilan zarba berdi. Ushbu qahramonligi uchun, 3-darajali „Shon-sharaf ordeni“ bilan taqdirlandi. 1944-yil yoz oyida „Bagration operatsiyasi“ boshlandi. Iyul oyida sovet qoʻshinlari Polsha chegarasini kesib oʻtishdi. Shu paytda Axmedov Fatulla bir qancha harbiy mashina va tanklarga zarba bergan. Oʻzining safdoshlari orasida, „yoʻlbars“ laqabini oldi. Keyin, Polshaning Lukov shahri uchun boʻlgan jangda Axmedov va uning 3 safdoshi 11 nafar dushmanga qarshi jang qilishi kerak edi. Axmedovlar joylashgan binoni dushmanlari oʻrab olishib, jangni boshlashganida Axmedov ularga qarshi qattiq kurashdi va jarohat oldi. Biroq, Fatulla Axmedov va uning safdoshlarining harbiy taktikasi ish berdi.

Fatulla Axmedov 1944-yil 30-iyulda Sedlse shahri uchun boʻlgan jangda halok boʻladi.

SSSR Oliy Kengashi Sovetining 1945-yil 24-martdagi farmoni bilan Fatulla Axmedov „Sovet Ittifoqi Qahramoni“ oliy unvoni bilan taqdirlandi.

## Manbalar
Mixail Bukin

**Mixail Aleksandrovich Bukin** (1967-yil 4-oktyabr, Leningrad) – sovet va rus futbolchisi, himoyachi, rossiyalik hakam hisoblanadi.

## Futbolchilik faoliyati

### Oʻyinchi
1986-yildan 1988-yilgacha Mixail Leningradning „Dinamo“ jamoasida oʻynagan, 54 ta oʻyin oʻtkazgan va 2 ta gol muallifiga aylangan. U 1989-yilgi mavsumni Sirdaryoning Yangiyer jamoasida boshlagan, Mixail jamoa tarkibida 20 ta oʻyin oʻtkazgan, shundan soʻng Bryanskning „Dinamo“ jamoasiga oʻtgan va u yerda mavsumni yakuniga yetkazgan va umumiy 6 oʻyinida jamoa tarkibida maydonga tushgan.

1990-yilda u Yangiyer jamoasiga qaytib kelgan, yana 20 ta oʻyin oʻtkazgan, shundan soʻng Bukin „Kamishinni Tekstilshchik“ klubiga qoʻshilgan, u yerda SSSR chempionatida 55 ta oʻyin oʻtkazgan va butun mavsum davomida 1 ta gol urishga muvaffaq boʻlgan. 1992-yilda Bukin „Tekstilshchik“ bilan Rossiya Oliy ligasida debyut qilgan, futbolchi Oliy ligada 26 ta oʻyin oʻtkazib, 1 ta gol urgan.

U 1993-yilgi mavsumni „Lada“ jamoasida oʻtkazgan va 34 uchrashuvda 5 ta gol urgan. 1994-yilda u Kubanga koʻchib oʻtgan va u yerda 21 ta oʻyin oʻtkazib 3 ta gol urishga muvaffaq boʻlgan.

1995-yilda u Sankt-Peterburgning „Zenit“ klubidan taklif olgan, ammo „Kuban“dan transfer amalga oshirmagan. „Krasnodar“ klubi tarkibi mavsumoldi yigʻinida Bukin ogʻir umurtqa pogʻonasidan jarohat olgan va 27 yoshida futbolchilik faoliyatini tugatishga majbur boʻlgan.

### Hakamlik faoliyati
Futbolchilik faoliyatini tugatgandan soʻng kasalligini davolash uchun uzoq muddat davolangan/ Shundan soʻng hakam sifatida ish boshlagan va mamlakat toifasidagi hakamga aylangan. U birinchi va ikkinchi divizionlar, Rossiya kubogi va RFPL oʻrinbosarlari turniri oʻyinlarida hakamlik qilgan.

## Manbalar

## Havolalar

*
Fotima binti Hasan

**Fotima bint Hasan ibn Ali** -(arab. فاطمة بنت الحسن بن علي) – VII asr, Hasan ibn Ali va Ummu Ishoq binti Talhaning qizi edi. U Ali ibn Husayn Zayn al-Obidinga (to‘rtinchi shia imomi) turmushga chiqqan va Muhammad al-Boqir (beshinchi imom)ning onasi bo‘lgan. Uning kunyasi Ummu Abdulloh edi va eri Ali uni “Siddiqa” (juda rostgo‘y) deb atagan. Bundan tashqari, uning sifatlari shunday bo‘lganki, Hasan ibn Alining oilasida hech kim unga o‘xshamagan.
## Manbalar
Qosim ibn Muhammad

**Qosim ibn Muhammad** () Muhammad alayhissalom va Xadicha bint Xuvaylidning eng katta o‘g‘illari edi. U milodiy 601-yilda vafot etgan va Makkadagi Jannat al-Muallo qabristoniga dafn etilgan.
## Manbalar
Abu Najib Suhravardiy

**Abu Najib Abdulqodir Suhravardiy** (fors. ابوالنجیب عبدالقادر سهروردی) (1097–1168) – sunniy fors so‘fiy, Zanjon yaqinidagi Suhravardda tug‘ilgan va so‘fiylik tariqatiga asos solgan. U Bag‘dodda islom huquqini o‘rgangan, keyinchalik shu shahardagi Nizomiyya madrasasida shofeiy olimi bo‘lgan.

Keyinchalik u Dajla daryosi bo‘yida uzlat maskani quradi va u yerda shogirdlarni to‘playdi, bu oxir-oqibat Suhravardiyaning so‘fiylik tariqatiga aylanadi, jumladan Abu Homid G‘azzoliyning ukasi **Ahmad G‘azzoliy** ham o‘sha yerda edi. Abu Najibning jiyani Shihobiddin **Abu Hafs Umar Suhravardiy** tariqatni yanada rivojlantiradi. Abu Najibning ismi ba’zan Ziyovuddin Abu Najib Suhravardiy deb ham yoziladi.
## Manbalar
Vitaliy Belyankin

**Vitaliy Stepanovich Belyankin** (1937-yil 30-aprel;  Juma shahri, Pastdargʻom tumani, Samarqand viloyati) – Belarus meʼmori. Belarusiyada xizmat koʻrsatgan meʼmor (1991). Xalqaro arxitektura akademiyasining professori, Belarus arxitektura akademiyasining akademigi. Arxitektorlar uyushmasi va Belorussiya dizaynerlar uyushmasi aʼzosi.

## Biografiyasi
1963-yilda Belarus politexnika institutini tamomlagan. 1963-yilda Novosibirskdagi Novasibproekt institutini bitirgan, 1966-yildan „Minskproekt“ institutida (guruh rahbari, bosh loyiha arxitektori), 1968-yildan Belgosproektda bosh loyiha arxitektori. Shu bilan birga, 1989-yildan boshlab Vitaliy Belyankin Belorussiya arxitektorlar uyushmasi qoshidagi „Arxitektor Belyankinning ijodiy ustaxonasi“ rahbari.

1968-yildan SSSR arxitektorlar uyushmasi aʼzosi. Minskda yashaydi.

## Ijodi

Novosibirskdagi asosiy ishlari (jamoa bilan birgalikda): Novosib loyihasini qurish, Zatulinski kichik tumani va „Metalist“ kinoteatrini rekonstruksiya qilish.

Minskdagi asosiy ishlari (jamoa bilan birgalikda): sport zali boʻlgan oʻquv binosi, Belorussiya texnologiya institutining 13 va 15 qavatli yotoqxonalari (1975-yil, qurilish hammualliflaridan biri boʻlgan), Markaziy maydon qurilishi loyihasi, Gorkiy koʻchasi (1976-yil), Pionerlar va maktab oʻquvchilari saroyi (1986-yil) va Sevastopol bogʻidagi eshitish qobiliyati zaif bolalar uchun internat (1988-yil; ikkalasida ham jamoa rahbari), Belorussiya Davlat sanʼat muzeyi qurilishining 2-bosqichi (1991-yil, hammuallif), 9 – 10 qavatli turar-joy binosi, „Uy poyabzal“ doʻkoni (1978-yil); Byxa tumanidagi Harbiy shon-sharaf yodgorligi (1984-yil, hammualliflikda), Belarus Milliy sanʼat muzeyi binosiga qoʻshimcha qurilish (2005-yil), Rakasouski prospektidagi „Hypo“ gipermarketi (2005-yil).

## Mukofotlari
Mogilev viloyatining Byxa tumanida Ludchitskiy Harbiy shon-sharaf yodgorlik majmuasini yaratganligi uchun BSSR Davlat mukofoti (1986-yil), Minskdagi stansiya uchun temir yo'l loyihasi ishi bilan Butunittifoq tanlovida 2-o'rin (1974-yil, jamoa bilan birgalikda).

## Manbalar

## Adabiyotlar
* Бялянкін Віталь Сцяпанавіч // Архітэктура Беларусі: Энцыклапедычны даведнік. — Мн.: БелЭн, 1993. — 620 bet. — ISBN 5-85700-078-5.
* Белянкин Виталий Степанович // Кто есть Кто в Республике Беларусь. Архитекторы Беларуси. / Редакционный совет: И. В. Чекалов (пред.) и др. — Минск: Энциклопедикс, 2014. — 140 bet. — ISBN 978-985-7090-29-7. (руск.)
* Белянкин Виталий Степанович // Архитекторы Советской Белоруссии: Биогр. справочник / Союз архитекторов БССР; Сост. В. И. Аникин и др.. — Мн.: Беларусь, 1991. — 262 bet. — ISBN 5-338-00611-1. (руск.)

## Havolalar
* Rasmiy sayt
Shihobiddin Umar as-Suhravardiy

**Shihobiddin Abu Hafs Umar Suhravardiy** (taxminan 1145 – 1234) fors so‘fiy va Abu Najib Suhravardiyning jiyani edi. U amakisi Abu Najib Suhravardiy tomonidan asos solingan so‘fiylik tariqatini kengaytirgan va uni rasmiylashtirishga erishgan shaxs hisoblanadi. Suhravardiy tasavvufda durdona asar sifatida e’tirof etiladigan “Avorif al-maorif”ning muallifidir .

## Hayot
Suhravardiyning nasabi xalifa Abu Bakrga borib taqaladi. Suhravardiy yoshligidan fiqh, mantiq, ilohiyot, Qur’on va hadis ilmlarini o‘rgangan. U yoshligida shofeiy va hanbaliy mazhablarini puxta o‘zlashtirgan. **Suhravardiy** abbosiy xalifa **Nosir** tomonidan shayxulislom etib tayinlangan. 

## “Avorif al-Maorif”
Suhravardiy “Avorif al-maorif” asarini yozgan. “Avorif al-maorif” tezda butun musulmon olamida tasavvufga oid eng mashhur kitoblardan biriga aylangan. Ushbu kitob Genri Uilberfors-Klark tomonidan ingliz tiliga tarjima qilingan va 1891 yilda “Darvesh darsligi” (A Dervish Textbook) nomi bilan nashr etilgan, ammo bu tarjima uchun asos bo‘lgan forscha matn noto‘g‘ri berilgan bo‘lishi mumkin. Tarjima 1980-yilda Octagon Press tomonidan qayta nashr etilgan.

## Galereya

## Manbalar:
Yuta Narava

J2 Ligasi klubi Tokyo Verdy uchun oʻynovchi yapon himoyachi futbolchisi.

## Karyera statistikasi
*2023-yil 5-mart holatiga koʻra*.

1Yaponiya Superkubogini oʻz ichiga oladi.

## Faxrlari

; Yokogama Marinos

* **Imperator kubogi** (1): 2013 yil

; Shonan Bellmare

* **J2 ligasi** (1): 2017-yil

## Tashqi havolalar

* Tokyo Verdydagi profil 
* Yuta Narava
*
Ibn al-Arif

**Ibnul Arif** (arab. ابن العريف) yoki **Abul Abbos Ahmad ibn Muhammad ibn Muso ibn Atoulloh al-Mariyiy as-Sanhojiy** (1088- yil 24- iyul – 1141-yil 27 -sentyabr) mashhur so‘fiy edi. U, ayniqsa, Ibn Masarra ta’limotiga asoslangan so‘fiylik maktabi yoki tariqatining asoschisi va “**Mahosin al-majolis**” asari muallifi sifatida mashhur.

## Hayoti
Ibnul Arif Sabta shahrida tug‘ilgan va umrining ko‘p qismini murobitlar hokimiyatining eng yuqori cho‘qqisida Andalusdagi Almeriyada o‘tkazgan. Uning otasi bir paytlar Tanjada arif, ya’ni tunda shaharda qorovullik qilish uchun mas’ul qo‘riqchilar boshlig‘i bo‘lib ishlagan. Shundan u **Ibnul Arif** deb nom olgan. Ibnul Arifning otasi Tanjadan kelgan va uning oilasi Sanhoja qabilasiga mansub edi. Almeriya oʻsha davrda soʻfiylik markazi hisoblanardi. Ibnul Arif va Sevilyada istiqomat qiluvchi yana bir andalusiyalik so‘fiy Ibn Barrajon o‘z atrofiga ko‘p sonli izdoshlarni to‘plashgan, bu esa murobitlar hokimiyatining e’tiborini tortgan. 1141-yilda ikkovi ham sulton Ali ibn Yusuf tomonidan Marrakeshga chaqirilgan va u yerda ularni **“bid’at ta’limotlarini yoyishda”** ayblashgan. Ibnul Arif o‘zini himoya qilgan va ozod qilingan, lekin ko‘p o‘tmay vafot etgan. Ibn al-Abborning yozishicha, yo **“sulton Ibnul Arifning zo‘rligi va taqvodorligiga ishonch hosil qilgan va uni qo‘yib yuborishni va Sabtaga kuzatib borishni buyurgan” va Ibnul Arif u yerda kasallikdan vafot etgan. Yoki “Ibnul Arif qaytib ketayotganda, dengizdan o‘tish chog‘ida zaharlanib o‘lgan**”. Uning qabri Marrokashda.
### Manbalar
Mustaʼsim

**Abu Yahyo Zakariya al-Musta’sim billoh** (arab. أبو يحيى زكريا المستعصم بالله), (vafoti -1389) –Qohiradagi Mamluklar sultonligiga tobe abbosiylarning sakkizinchi xalifasi. U ikki marta xalifalik qildi: birinchi navbatda 1377- yilda, keyin yana 1386-1389 yillarda.

**Musta’sim Vosiq I** ning (Qohiraning to‘rtinchi xalifasi) o‘g‘li edi. Uning ismi Zakariyo, kunyasi esa **Abu Yahyo** edi. U birinchi marta 1377- yilda, Mutavakkil I taxtdan ag‘darilganidan so‘ng qisqa muddatga idoraga o‘rnatildi. Keyin Musta’sim ham Mamluklar sultoni tomonidan taxtdan tushirildi va Mutavakkil I yana Mamluklar tomonidan Qohira xalifasi etib tayinlandi.

Bir necha yil o‘tgach,1386-yilda Musta’sim yana Mamluklar sultonligi uchun Qohira xalifasi etib tayinlandi. U 1386-yildan 1389-yilgacha idorada qoldi va 1389-yilda uning o‘rniga yana Mutavakkil I keldi.
## Manbalar
Tashfin ibn Ali

**Tashfin ibn Ali** (1145-yil 23-martda vafot etgan; arab. تاشفين بن علي) – murobitlarning 6-amiri, 1143—1145 yillarda hukmronlik qilgan.

### Hayoti
Tashfin ibn Ali otasi **Ali ibn Yusuf** davrida 1129-yilda Granada va Almeriya, 1131-yilda Kordova voliyi etib tayinlangan. U 1143-yilda otasining o‘rniga taxtga o‘tirgan. 1145-yili O‘ran hududiga Abdulmo‘min boshchiligidagi muvahhidlar bilan jang qilish uchun boradi. U bir necha kun muvahhidlar kuchlari tomonidan qamalda qoladi va nihoyat dengiz orqali qochishga qaror qiladi. Keyinchalik u Almeriyadan flotni chaqirib, harbiy lagerini yoqib yuboradi va tunda Atlas tog‘laridagi qoyadan qulab tushadi va 1145-yil mart oyida vafot etadi. Uning o‘rniga avvaliga o‘g‘li Ibrohim ibn Tashfin o‘tiradi. U hali go‘dak edi va ko‘p o‘tmay ukasi Ishoq ibn Ali hokimiyatga keladi.
### Manbalar
Is’hoq ibn Ali

**Ishoq ibn Ali**- (arab. إسحق بن علي) (1147-yil aprelda vafot etgan) 1147-yilda qisqa muddat hukmronlik qilgan murobitlarning sakkizinchi va *oxirgi* amiri.
## hayoti
Ibrohim oʻzidan oldingi amir Ibrohim ibn Tashfinning amakisi boʻlib, muvahhidlar Marrakoshni bosib olgandan keyin oʻldirilgan. Muvahhidlarning takroriy hujumlari tufayli Ishoq ibn Ali Atlas togʻlariga qochishga majbur boʻladi. Vaziyat tinchigach, u yana Marrakoshga qaytib, nazoratni oʻz qoʻliga oladi. Ammo muvahhidlar shaharni egallab, Ibrohim va Ishoqni oʻldirishadi va Muvahhidlar xalifaligini oʻrnatadilar
.
## Manbalar
Ibrohim ibn Tashfin

***Ibrohim ibn Tashfin***  (arab. إبراهيم بن تاشفين) (vafoti -1147) – yettinchi murobit amiri, 1146–1147 yillarda qisqa muddat hukmronlik qilgan. Otasi **Tashfin ibn Ali**ning vafoti haqidagi xabar Marrokashga yetib borgach, u hali go‘dakligida amir deb e’lon qilinadi. Tez orada uning o‘rnini amakisi Ishoq ibn Ali egallaydi. Ammo muvahhidlar tezda Marrakeshni bo‘ysundirib, ikkalasini ham o‘ldiradilar.

## Manbalar
Edip Gafarov

**Edip Saidovich Gafarov** (; 9-may 1952-yil, Oqtosh, Samarqand viloyati) – ukrain va rus siyosatchisi. 2018-yil 30-iyuldan Qrim Respublikasi Davlat kengashi raisining oʻrinbosari.

2014-yildan Qrim Respublikasi Davlat kengashi aʼzosi.

Qrim Avtonom Respublikasi Vazirlar Kengashi raisining oʻrinbosari (2002—2005). Qrim Avtonom Respublikasi Oliy Radasi deputati (2002—2006), oltinchi chaqiriq Qrim Avtonom Respublikasi Oliy Kengashi deputati (2010—2014).

## Biografiyasi
Edip Gafarov  1952-yil 9-mayda Oʻzbekiston SSR Samarqand viloyati Narpay tumani Oqtosh qishlogʻida tugʻilgan. Millati – qrim tatar.

1970—1972-yillarda Germaniyada Sovet qoʻshinlari guruhida xizmat qilgan.

1974-yildan BTI Samarqand viloyat boshqarmasida ishlagan.

1982-yilda Samarqand davlat arxitektura-qurilish institutini tamomlagan.

1991—1999-yillarda Qrimda qurilish sohasida ishlagan – qurilish materiallari zavodi direktori, qurilish tresti boshqaruvchisi boʻlgan.

1999-yildan — Qrim Avtonom Respublika qoʻmitasi raisining millatlar va deportatsiya qilingan fuqarolar ishlari boʻyicha oʻrinbosari vazifasiga tayinlanagan. 2000—2002-yillarda ushbu qoʻmitaga rais boʻlgan.

2002—2005-yillarda – Qrim Avtonom Respublikasi Vazirlar Kengashi raisining oʻrinbosari.

Qrimdagi saylovlarda u Mustafo Jemilevning „Qrim-tatar xalqi majlisi“ ga muxolif boʻlgan „Qrim tatar bloki“ ni boshqargan. 2006-yilda u „Mejlis qrim tatarlari orasidagi barcha hokimiyatni va milliy harakatdagi barcha xizmatlarini oʻz zimmasiga olishga harakat qilmoqda“ deb xabar berdi. 2007-yilda Edip Gafarov „Mejlisning fikri bu butun Qrim-tatar xalqining fikr emas“ degan fikrlarni bildirdi.

2008—2014-yillarda – Qrim Avtonom Respublikasi qoʻmitasi raisining suv xoʻjaligi qurilishi boʻyicha birinchi oʻrinbosari.

Qrim Avtonom Respublikasi Oliy Radasi deputati (2002—2006), oltinchi chaqiriq Qrim Avtonom Respublikasi Oliy Kengashi deputati (2010—2014).

2014-yil 14-sentyabrdan – birinchi chaqiriq Qrim Respublikasi Davlat kengashi deputati (Rossiya qonunlariga muvofiq saylangan), Millatlararo munosabatlar qoʻmitasining raisi.

Ukraina prokuraturasi Qrim Avtonom Respublikasi Davlat kengashini davlatga xiyonat qilishda gumon qilmoqda va shuning uchun Edip Gafarovni qidiruvga bergan.

2018-yil 30-iyulda u Qrim Respublikasi Davlat kengashi raisining oʻrinbosari etib saylandi.

## Mukofotlari

* Ukraina Vazirlar Mahkamasining Faxriy yorligʻi (2004-yil 22-may) – *koʻp yillik vijdonli mehnati, Qrimda millatlararo munosabatlarni mustahkamlash va deportatsiya qilingan fuqarolarni qaytarish va joylashtirish bilan bogʻliq tadbirlarni amalga oshirishga qoʻshgan katta shaxsiy hissasi uchun*.
* „Sadoqat“ ordeni (Qrim Respublikasi, 2015-yil 13-mart) – *Qrim davlatchiligi boʻyicha referendumni tashkil etishdagi xizmatlari uchun*
* „Jasoratli mehnat uchun“ medali (Qrim Respublikasi, 2022-yil 19-aprel)

## Manbalar

## Havolalar
* Qrim Respublikasi Davlat kengashi veb-saytidagi sahifa
Riki Lindhome

**Erika (Riki) Lindhome** (1979-yil 5-martda tugʻilgan) – amerikalik aktrisa, komediyachi va musiqachi. U „Garfunkel and Oates“ va „Comedy Folk“ duetida vokalist va qoʻshiq muallifi sifatida ham tanilgan.
## Hayoti

Erika Lindhome 1979-yilning 5-martida Pensilvaniya shtatining Kudersport shahrida tugʻilgan va Nyu Yorkning Portvill shahrida oʻsgan. Uning onasining ismi Cheryl Lindhome, otasining ismi esa Rick Lindhome.1997-yilda Lindhome Portvill oʻrta maktabini tamomlagan. Keyin Sirakuza universitetida aloqa va kino yoʻnalishida oʻqigan va u yerni 2000-yilda tamomlagan.
## Ish faoliyati
Lindhome 2022-yilda komedik qoʻrqinchli „Wednesday“ serialida doktor Valeri Kinbott rolini oʻynadi.2023-yilda Disney seriali „The Muppets Mayhem“da mehmon rolini ijro etdi. 2004-yilda Mardell Fitsjerald rolida „Million Dollar Baby“ filmida ham debyut qilgan va „Hell Baby“(2013), „The Wolf of Snow Hollow“(2020) komedik va dahshatli filmlarida ham rol oʻynadi. Shuningdek, u „Pulse“ (2006), „ My Best Friend’s Girl“ (2008), „The Last House on the Left“, „Powder Blue“ (2009), „ Much Ado About Nothing“ (2012), „The Best“ filmlarida ikkinchi darajali rollarni ijro etgan.2007-yilda esa aktrisa Kate Micucci bilan *Garfunkel va Oates* nomli guruhini tuzishadi. Ular 2014-yilda bir mavsum davomida efirga uzatilgan IFC telekanalida shu nomdagi teleserialni yozishgan, ishlab chiqishgan va bosh rollarni oʻzlari ijro etishgan. Shu bilan birga ularning 2016-yilgi „Vimeo“ komediyasi va „Garfunkel va Oates:Trying to Be Special“ eng yaxshi original musiqa va qoʻshiq uchun Primetime Emmi mukofotiga nomzod boʻlgan.2022-yilda Lindhome *Warner Brothers*ning „King Tweety“ animatsion komediya filmida Qirolning yordamchisi Beepga ovoz berdi. Shuningdek u 2024-yilda chiqishi rejalashtirilgan „They Listen“ qoʻrqinchli filmida Maud rolida namoyon boʻlishi kutilmoqda.
## Manbalar

## Havolalar
Ales Garodnaya

**Ales Garodnaya** (1889-yil 8-yanvar, Perm gubernatorligi, Rossiya imperiyasi – 1944-yil 12-sentyabr, Samarqand viloyati, Oʻzbekiston SSR, SSSR) – yozuvchi, adabiyotshunos. U „**Yandorog**“, „**Podberezki**“ va „**Xoradenskiy**“ taxalluslarida ham ijod qilgan.

## Biografiyasi
Ales Garodnaya 1889-yil 8-yanvar kuni Rossiya imperiyasiga qarashli boʻlgan, Perm gubernatorligida amaldorlar oilasida tugʻilgan. Uning otasi farzandini belaruscha gapirishini istamasdi, biroq Ales Garodnaya belarus tilini yaxshi koʻrardi. Garchi otasi qarshi boʻlsa-da, u yoshligidan boshlab, belarus xalqining milliyligini oʻrgana boshlaydi. 1917-yil boʻlgan oktyabr inqilobidan soʻng, Ales Garodnaya Moskvaga koʻchib oʻtdi. U Belarus SSR Sotsialistik partiyasiga aʼzo boʻldi. Bundan soʻng, 1930-yilning boshlarida yozuvchilar Mixas Charot, Valeriy Marakov va rassom Anatoliy Tyuchin bilan birgalikda „Qizil Belarus“ gazetasida ishlay boshladi. Ales Garodnaya 1930-yil 3-noyabrda Minsk shahrida hibsga olinadi. Hibsga olinishining asosiy sababi sifatida Ales Garodnayaning Belarus haqidagi kerakli maʼlumotlarni yashirishga uringanligini keltirishgan. 1931-yil 15-iyunda Belarus SSR Oliy Sudining hukmiga binoan, 10 yilga ozodlikdan mahrum qilinadi. Biroq, 4 yil qamoq jazosini oʻtganidan soʻng, Samarqandga surgun qilinadi. Samarqandga surgun qilinganidan soʻng, 1935-yil 30-noyabrda „Aksilinqilobiy faoliyati“ jinoyati bilan hibsga olinadi. Oliy Sudning 1942-yil 19-dekabrda oʻlim jazosiga hukm qilinadi. Biroq, uning jazosi 10 yil ozodlikdan mahrum qilishga almashtiriladi. Ales Garodnaya 1944-yil 12-sentyabrda Samarqanddagi qamoqxonada vafot etadi.

## Faoliyati
Uning birinchi sheʼrlar 1925-yilda „Polima“ jurnalida chop etila boshlangan. Ales Garodnaya 1929-yil eʼlon qilingan „Yerimizni ikkiga boʻlgin“ nomli sheʼri uning 1931-yil hibsga olinishiga sabab boʻladi. Ales Garodnaya oʻzining koʻp sheʼrlarida Sovet ittifoqini tanqid qilgan.

## Manbalar
Ravenclaw

**Reyvenklo** (ing. Ravenclaw) – Hogwarts afsungarlik va sehrgarlik maktabining 4 ta fakultetlaridan (Slytherin, Gryffindor, Hufflepuff, Ravenclaw) biri. Bu fakultet talabalarining boshqa talabalardan farqli jihatlari: aql-idrok, ijod, teran fikrlar va donolik. Ravenclaw talabalarining shiori: *"Oʻlchovlardan ziyod aql – insonning eng buyuk boyligidir"* (ing. *"wit beyond measure is manʼs greatest treasure"*). Ramzi – Burgut (filmlarda qargʻaga almashtirilgan). Asosiy ranglari – koʻk va bronzarang (filmlarda koʻk va kumushranga almashtirilgan). Dekan – afsunlar boʻyicha professor Filius Flitvik. Fakultet arvohi – Kulrang Xonim. Asoschi – Rowena Ravenclaw. 7-kitobga koʻra Kulrang Xonim – hayotida Rowena Ravenclawning qizi va uning ismi Helena boʻlgan. J. K. Rowlingning soʻzlariga koʻra Ravenclaw havo unsuriga toʻgʻri keladi
.

## Ravenclaw minorasi
**Ravenclaw minorasi** – Hogwartsdagi eng baland minoralardan biri. Balandligi boʻyicha Astronomiya va Gryffindor minoralaridan keyingi uchinchi oʻrinda turadi. Minora oynalaridan atrof muhitga goʻzal koʻrinish ochiladi. Minorada fakultetning mehmonxonasi va yotoqxonalari joylashgan.

7-kitobning soʻngidagina Ravenclaw haqida maʼlumot keltirib oʻtiladi. Bu yerda Harry Potter xochlardan biri – Rowena Ravenclawning diademasini topadi.

Hogwarts uchun kurash vaqtida shu minoraning yuqori qavatlarida, Voldemort qoʻshinining hujumlarini qaytaruvchi, Hogwarts otryadlaridan biri oʻrnashadi.

## Ravenclaw mehmonxonasi
**Ravenclaw mehmonxonasi** birinchi marta **„Garri Potter va Ajal Tuhfalari“** kitobida tasvirlab berilgan. Mehmonxona oʻzida aylana shakldagi, och koʻk rangdagi pardalar va yumshoq kreslolar, yulduzli osmon aks ettirilgan gumbazsimon shift va diadema taqqan Rowena Ravenclawning haykali bilan jihozlanga xonani aks ettiradi. Ravenclaw mehmonxonasiga kirish uchun boshqa fakultetlardagidek parolni bilish emas, eshik qoʻriqchisi har safar almashtiradigan savolga javobni bilish kerak boʻladi.

## Qiziq faktlar
Seriyadagi Filmlarda Ravenclaw mehmonxonasi koʻrsatilmagan (Garri diademani koʻrib qolgan sahna qirqib tashlangan), lekin keyinchalik *"Pottermore"* (hozirgi nomi *"Wizarding World"*) saytida chop etilgan illyustratsiyalar orasida Ravenclaw mehmonxonasi ham borligi aniqlangan.

## Savol-parollar va ularning javoblari
* Qaysi birinchi paydo boʻlgan: Feniks yoki Olov?
 (Javob: aylananing boshi yo’q)
* Yoʻqolgan buyumlar qayerga yoʻqolishadi?
 (Javob: yo’qlikka, ya`ni har yerga)

## Koʻrinishlar
* Garri Potter va Ajal Tuhfalari
* Garri Potter va Ajal Tuhfalari: 2-qism
* LEGO Garri Potter: 1-4 yosh
* Wizarding World
* Harry Potter: Hogwarts Mystery
* Hogwarts Legacy
## Manbalar
Appie

**Appie** - bu taxalus yoki erkaklarga xos ism hisoblanadi.

U quyidagilarga ishora qilishi mumkin:

* Jon S. Apperson (1878–1963-yil), amerikalik muhandis va ekolog.
* AC Baantjer (1923–2010-yil), gollandiyalik detektiv fantastika muallifi va politsiyachi.
* Abraham Bueno de Meskita (1918-2005-yil), gollandiyalik komediyachi va aktyor.
* Abdelxali Chaiat (1983-yilda tug'ilgan), marokashlik futbolchi.
* Appie Korman, 1948-yilgi yozgi Olimpiya boks o'yinlarida erkaklar bo'yicha yengil vazinda ringga tushgan , gollandiyalik raqib .
* Appie de Gelder, Gollandiyaning og'ir metallar guruhi Picture (guruh) qatorchisi
* Abdelhak Nuri (1997-yilda tug'ilgan), gollandiyalik futbolchi
* Appie Rammers, 1960-yillardagi Gollandiyalik The Outsiders guruhi a'zosi (Golland guruhi)
* Appie Steenbeek, 1985-yilgi "Mr.Olympia" tanlovining gollandiyalik raqibi
* Appie Tayibi, Belgiya-Gollandiya teleserialidagi *Het Huis Anubisning* bosh qahramonlaridan biri
* Appie, Albert Heijn supermarketlar tarmog'ining laqabi
Buxoro xalqining hasrati tarixi

**Buxoro xalqining hasrati tarixi** – Buxoro amirligining eng soʻnggi hukmdori Said Olimxon (1881—1944) qalamiga mansub avtobiografik turdagi asar. Asar Amir Olimxonning taxtdan ayrilgandan soʻng boʻlib oʻtgan ijtimoiy-siyosiy jarayonlarga bagʻishlangan.

## Tarixi
Dastlab asarning mavjudligi borasida Oʻzbekiston SSR hududida yashovchi ziyoli qatlam vakillari xabardor boʻlmagan. 1966-yilgi Toshkent zilzilasidan keyin Suriyaga xizmat safarida boʻlgan Abdusodiq Irisov kitob haqida xabar topgan. Irisov kitobning avval fors tilida yozilib, keyinchalik gʻarbda chop etilganini taʼkidlab oʻtgan.

## Manbalar
Tōgane

– Yaponiyaning Chiba prefekturasida joylashgan shahardir. , shaharda 26,907 xonadonda 57,780 kishi istiqomat qiladi va aholi zichligi har kvadrat kilometrga 650 kishidan iborat edi. Shaharning umumiy maydoni 89.12 km2.

## Manbalar

## Havolalar

* Rasmiy veb-sayt
Konstantin Aleksyutovich

**Konstantin Aleksyutovich** (1884-yil 20-may, Minsk gubernatorligi, Rossiya imperiyasi – 1943-yil 26-fevral, Samarqand, Oʻzbekiston SSR, SSSR) – belarus xoreografi, baletmeysteri.

## Biografiyasi
Konstantin Aleksyutovich 1884-yil 20-may kuni Rossiya imperiyasiga qarashli boʻlgan Minsk gubernatorligida tugʻilgan. U 1906-yil Sankt Peterburg teatr maktabini tamomlagan. Konstantin Aleksyutovich 1920-yilda Minsk balet truppasini tashkil qildi. U 1930-yildan 1937-yilgacha Belarus yosh tomoshabinlar teatri xoreografi, 1937-yildan 1941-yilgacha Belarus xalq qoʻshiqlari va raqslari ansambli bosh xoreografi sifatida ishladi. Konstantin Aleksyutovich Ikkinchi jahon urushi paytida Samarqandga keldi. U Samarqanddagi oʻzbek musiqa va drama teatrida baletmeyster boʻlib ishladi.

## Faoliyati
Samarqandga kelganidan soʻng ham, belarus xalqi milliyligini, sanʼatini targʻib qilishda davom etdi. Belarus xalqining raqslarini Samarqand oʻzbek musiqa va drama teatrida sahnalashtirdi. Bunga misol qilib, „Kartoshka raqsi“, „Liyavoxina“, „Nikita“, „Blizzard“ va boshqalarni misol keltirish mumkin.
### Liyavoxina raqsi
Konstantin Aleksyutovich tomonidan 1940-yil Moskva davlat drama teatrida namoyish qilingan. Uning „Liyavoxina“ raqsi haqida rus sanʼat arbobi Galavanov quyidagicha fikr bildiradi:

### Bulba raqsi
Dastavval belarus xalq raqslari orasida „Bulba raqsi“ yoʻq edi. Keyin 1926-yili Konstantin Aleksyutovich belarus raqslari koʻrib chiqib, musiqalarini eshitib yurib, oʻzi mustaqil „Bulba raqsi“ni yaratdi. U ushbu raqsni yaratguncha, har bir harakatlarga eʼtibor berganligi uchun, hozirda „Bulba raqsi“ni belarus xalq raqslari qatoriga qoʻshilgan.

Konstantin Aleksyutovich 1943-yil 26-fevral kuni Samarqand shahrida vafot etdi.

## Manbalar
Inter Media guruhi

**Inter Media Group -** 2005-yilda tashkil etilgan eng yirik vertikal integratsiyalashgan Ukraina media guruhi bo'lib, uning faoliyati media-kontentni tarjima  qilish, ishlab chiqarish va ulashish, reklama vaqtini sotishga qaratilgan  . Ya`ni asosiy vazifalari. Guruh " Inter" telekanalining 90%, Kino-TV , 90% Muzika-TV , K1, K2, " Mega " telekanallarining 90% aksiyalariga egalik qiladi. ", " NTN ", " Zoom " va boshqa media aktivlari  . Guruhning ulushi 18+ auditoriya uchun televizor bozorining 25% ni tashkil qiladi. Televizion guruh Ukraina aholisining 99,5 foizini qamrab oladi. Guruh kanallarini har kuni 30 million teletomoshabin tomosha qiladi . Deyarli barcha Ukrainalik kuzatishadi. Media guruhini Anna Bezlyudnaya boshqaradi  .

## Tarixi
U.A Inter Media Group media guruhi 2005-yilda tashkil etilgan .

* 2005-yil, Inter telekanalini sotib olish (61%);
* 2006-yil, dekabr - “ K1 ”, “ K2 ” va “ Mega ” telekanallarini sotib olish (100%);
* 2007-yil, oktyabr - NTN telekanalini sotib olish (60%);
* 2008-yil, yanvar - Ukraina axborot agentligini sotib olish (100%).
* 2009-yil, iyul - NTN telekanalini sotib olish (100%)
* 2009-yil, oktyabr - ZOOM telekanalini sotib olish.

2013-yilning fevralida Valeriy Xoroshkovskiy media-guruhni Dmitriy Firtashga 2,5 milliard dollarga sotdi. “Kommersant Ukraine” nashrining yozishicha, Xoroshkovskiy hokimiyat bilan bog‘liq muammolar tufayli biznesni tark etishga qaror qilgan. Bozor ishtirokchilari bitimning e'lon qilingan narxini juda ko'tarilgan deb atadi  . Keyinchalik ma'lum bo'lishicha, UA Inter Media Group xoldingining egasiga aylangan GDF Media limited kompaniyasining 20% aktsiyalari Sergey Lyovochkinga tegishli  . 2015-yil 3-fevralda Dmitriy Firtash’s Group DF tarkibiga kiruvchi GDF MEDIA LIMITED va INTER MEDIA GROUP LIMITED PJSC INTER TV Channel  minoritar ulushlarini sotib oldi. Ushbu o'zgarishlar Ukraina davlat ro'yxatidan o'tkazish organlarida ro'yxatga olingan.INTER telekanali aksiyalarining % 29 tasini sotib oldi&nbsp;Ilgari Birinchi kanalga tegishli bo'lgan aktsiyalarning % bozor qiymatida sotib olingan. 10 tani sotib olish bo'yicha ham kelishuvga erishildi&nbsp;Oldin Pegas Television MChJga (Ukraina) tegishli bo'lgan aktsiyalarning %. Birinchi kanal aktsiyasining qiymati 100 million AQSh dollarini tashkil etdi. 

## Aktivlar
Telekanallar:

“ Inter+ ”, “ Enter-film ”, “ K1 ”, “ K2 ”, “ NTN ”, “ Mega ”, “Zoom [uk] ”, “ Pixel TV ”. Ushbu telekanallar aktiv ko`rsatuvlar olib borishadi.

## Manbalar

## Havolalar

* Rasmiy sayt
Nafas olish tizimi

**Nafas olish tizimi** kislorod va karbonat angidrid almashinuvi uchun javob beradigan inson tanasining muhim tarkibiy qismi boʻlib, hayotni taʼminlovchi muhim jarayondir.  U atrof—muhitdan kislorod olish va hujayra nafas olishining chiqindi mahsuloti boʻlgan karbonat angidridni olib tashlash uchun birgalikda ishlaydigan organlar, toʻqimalar va tuzilmalarning murakkab tarmogʻidan iborat.

## '''Nafas olish funktsiyalari'''
**Nafas olish:**

Nafas olish tizimining asosiy vazifasi gazlar almashinuvini osonlashtirishdir.  Nafas olish havodan kislorodning qon oqimiga kirishiga imkon beradi, ekshalasyon (nafas olish) esa metabolizm jarayonida hujayralar tomonidan ishlab chiqarilgan karbonat angidridni chiqaradi.

## '''Kislorodni tashish:'''
Kislorod qizil qon tanachalaridagi gemoglobin bilan bogʻlanadi, soʻngra uni butun tanaga olib boradi.  Kislorodning yetarli darajada taʼminlanishi energiya ishlab chiqarish va tananing umumiy ishlashi uchun zarurdir.

## '''Karbonat angidridni olib tashlash:'''
Hujayralar kisloroddan foydalanishi va karbonat angidrid ishlab chiqarishi natijasida nafas olish tizimi bu chiqindi gazni nafas chiqarish orqali tanadan chiqarib yuboradi.

## '''Kislota-baz muvozanatini saqlash:'''
Nafas olish tizimi qondagi karbonat angidrid miqdorini sozlash orqali organizmning pH muvozanatini tartibga solishga yordam beradi.  Bu tananing toʻgʻri ishlashini taʼminlash uchun juda muhimdir.

## '''Nafas olish organlari salomatligining ahamiyati'''
Sogʻlom nafas olish tizimini saqlash umumiy farovonlik uchun juda muhimdir.  Nafas olish tizimining yomonligi nafas olish yo'llari infektsiyalari, surunkali obstruktiv o'pka kasalligi (KOAH), astma va oʻpka saratoni kabi bir qator muammolarga olib kelishi mumkin.  Nafas olish organlari salomatligini mustahkamlash uchun odamlar:

O'pka kasalliklari uchun asosiy xavf omillari boʻlgan chekish va ikkinchi qoʻl tutuniga taʼsir qilishdan saqlaning.

Nafas olish mushaklarini kuchaytirish va o'pka hajmini yaxshilash uchun muntazam ravishda mashq qiling.

Nafas olish yoʻllari infektsiyalari xavfini kamaytirish uchun qoʻl yuvish kabi yaxshi gigiyena qoidalariga rioya qiling. Umumiy salomatlikni qoʻllab-quvvatlash uchun yaxshi muvozanatli dietani saqlang.

## '''Xulosa'''
Nafas olish tizimi ajoyib va ​​murakkab tizim boʻlib, u karbonat angidrid chiqindilarini olib tashlash bilan birga tanani doimiy kislorod bilan taʼminlashni taʼminlaydi.  Uning tuzilishi va funksiyalarini tushunish nafas olish salomatligining ahamiyatini tushunish uchun juda muhimdir.  Sogʻlom turmush tarzi odatlarini qabul qilish va kerak boʻlganda tez tibbiy yordam soʻrash orqali odamlar oʻzlarining nafas olish farovonligini saqlash va yaxshilash uchun faol choralar koʻrishlari mumkin.

## '''Manbalar'''

# https://www.nhlbi.nih.gov/
# https://medlineplus.gov/respiratorysystem.html
# https://www.mayoclinic.org/
# https://www.lung.org/
# https://www.britannica.com/science/respiratory-system
# https://www.nih.gov/
Samad G‘ani

**Samad Gʻani** () – sovet va tojik yozuvchisi, dramaturg, jurnalist, tarjimon, muharrir. Tojikiston SSR Yozuvchilar uyushmasi aʼzosi.

## Hayoti
Samad Gʻani 1908-yil 2-noyabrda Samarqand shahrida tojik oilasida tugʻilgan. 1942-yildan Sovet Ittifoqi KPSS aʼzosi. Samarqand bolalar bogʻchasida, Dorulmuallimin Samarqandda (1924—1926), Toshkentdagi moliya xodimlari kursida (1926—1927), Samarqand partiya maktabida (1927—1929) va Sovet Ittifoqi Kompartiyasi Markaziy Qoʻmitasi qoshidagi jurnalistlar kursida oʻqigan. Oʻqishni tugatgach, Samarqand va Toshkentdagi tuli gazetalarda ishladi. „Qizil Tojikiston“ gazetasida muharrir boʻlib ishlagan. Marksizm-leninizm instituti xodimi, „Xorpustak“ satirik oylik gazetasi muharriri boʻlgan. Uning ijodi 30-yillarda boshlangan. 1960-yilda Tojikiston SSR Yozuvchilar uyushmasi aʼzosi boʻldi.

## Ijodi
„Gʻalaba“ (A.Ismoilov bilan, 1935), „Vatanduston“ (F.Niyoziy bilan, 1937), „Tuy“, „Vijdon“ (S. M. Mitelman bilan, 1958) kabi drama janrida qator asarlar yozgan. U rus yozuvchilarining asarlarini tojik tiliga, asosan, drama janrida tarjima qilgan (A.Chexov, M.Ibrohimov, V.Pistolenko, N.Virta va boshqalar). Samad Gʻanining baʼzi hajviy hikoya va felyetonlari rus tiliga tarjima qilingan va „Ulybka“ (1960), „Smeh ne grex“ (1964) kitoblari nashr etilgan. Samad Gʻanining bir qancha mashhur hajviy kitoblar yozgan. Jumladan, „Tabassum“ (1989), „Guli xandon“ (1963), „Hazillar toʻlqini“ (1966), „Arvoh“ (1969) hajviy kitoblari muallifi hisoblanadi. Samad Gʻani 1974-yil 7-aprelda 65 yoshida Dushanbe shahrida vafot etdi.

Tojikiston SSR Oliy Kengashi 3—5-chaqiriqlar deputati.

## Adabiyotlar
* Nekrolog
* Adiboni Toҷikiston (maʼlumotnomai muxtasari sharhiholӣ) / Tahiya va tanzimi Asrori Somonӣ va Maҷid Salim. – Dushanbe: Adib, 2014. ISBN 978-99947-2-379-9

## Manbalar
Tatiana Maslany

**Tatiana Gabriele Maslany** (talaffuzi:Tatyana Gabriela Maslany; ; 1985-yil 22-sentyabrda tugʻilgan) kanadalik aktrisa. Maslany *"Orphan Black"* (2013–2017) ilmiy-fantastik triller teleserialida bir nechta qahramonlarni rolini oʻynagani uchun mashhurlikka erishdi. Bu unga Primetime Emmy mukofoti (2016), ikkita „Critics’ Choice Awards“ (2013 va 2014) va beshta Kanada yuzi mukofotini qoʻlga kiritishiga zamin yaratdi. Maslany Kanada serialidagi dramatik yoʻnalishdagi roli uchun asosiy Emmi mukofotini qoʻlga kiritgan birinchi kanadalik boʻldi.

Maslany, shuningdek, *Heartland* (2008–2010), *The Nativity* (2010), *Being Erica* (2009–2011), *Perry Meyson* (2020) va *[[she-hulk: Attorney at Law|She-Hulk: Adtorney at Law]]* (2022) kabi teleseriallarda bosh rolni ijro etgan. U oʻynagan yana boshqa taniqli filmlari: *"Oʻlganlar kundaligi* " (2007), „ *Sharq vaʼdalari“* (2007), *"Qasam"* (2012), *"Tasvirlar kuni"* (2012), *Kas va Dilan* (2013), *"Oltin kiyimdagi ayol"* (2015), " *Kuchliroq* " (2017), va *Destroyer* (2018). *Maslany „Boshqa yarmi“* (2016) romantik dramasida rol oʻynagani uchun u „Eng yaxshi aktrisa“ uchun Kanada yulduzi mukofotini qoʻlga kiritdi.

## Yoshligi
Maslany Saskachevanning Regina shahrida tugilgan. Otasi Daniel Maslany yogʻochga ishlov beruvchi duradgor edi. Onasi Renate (krats) fransuz-ingliz tarjimoni boʻlgan. Uning ikkita ukasi boʻlib, aktyor Deniel Maslaniy va animator Michael Maslany. Uning avlod-ajdodlari avstriyalik, nemis, polshalik, ruminiyalik va ukrain boʻlishgan. Boshlangʻich maktabda Maslany fransuz tilini oʻrgangan. Ingliz tilini oʻrganishdan oldin onasi unga nemis tilidan dars bergan. Bundan tashqari, Maslanyning bobosi va buvisi bolaligida uning atrofida nemis tilida gaplashishgan. U oz boʻlsa ham ispan tilida gapiradi. Toʻrt yoshidan boshlab raqsga tusha boshladi. toʻqqiz yoshida jamoat teatrida sahnaga chiqishni boshladi.

Maslany doktor Martin LeBoldus oʻrta maktabida oʻqidi, u yerda u maktabda tashkil etilgan improvizatsiyada oʻz chiqishlari bilan koʻrindi. 2003-yilda u yerdan ketti. Oʻrta maktabda oʻqib yurganida u pullik aktyorlik ishlari bilan shugʻullandi. Bu esa ota-onasining roziligi bilan butun Kanada boʻylab sayohat qilish imkonini yaratdi. Maslanyi bir necha oy ishlaydi va keyin Reginadagi maktabga qaytadi. U shunday dedi: „Bu oson oʻtish emas edi. Men oʻzimni biroz oʻzgacha his qildim.

## Faoliyati
Maslany 2002-yilgi Kanada teleserialining *2030-yildagi* yulduzlaridan biri edi. U 2004-yilda *“Ginger Snaps 2: Unleashed"* filmida Arvoh roli bilan yana koʻrindi..10 yil davomida komediya improvizatsiyasini yoʻnalishida ketdi; improvizatsiya teatrida, jumladan, Kanada improvizatsiya oʻyinlarida ishtirok etgan; va shundan beri General Fools Improvisational Teatrining aʼzosi boʻldi. Maslany improvizatsiya boʻyicha sertifikatga ega murabbiy hisoblanadi.

## Manbalar




## Yana qarang

*
* 
* Tatiana Maslany at Rotten Tomatoes
Keio Plaza mehmonxonasi

Yaponiyadagi mehmonxonalar tarmogʻi boʻlib, eng kattasi Shinjuku, Tokio, Yaponiyadagi Nishi-Sinjuku tumanidagi eng yirik mehmonxona hisoblanadi. Keio Plaza mehmonxonasi 1984-yilda suratga olingan “Godzillaning qaytishi” va 1991-yilgi “Godzilla qirol Gidoraga qarshi” filmlarida tasvirlangan va u yerda qisman vayron qilingan.

## Joylar

### Tokio
Keio Plaza mehmonxonasi Nishi-Sinjukuda qurilgan birinchi osmonoʻpar bino va Yaponiyadagi birinchi koʻp qavatli mehmonxona edi. 1438 xonali mehmonxona ilgari suv tozalash zavodi (Yodobashi tozalash zavodi) mavjud boʻlgan joyda qayta qurish loyihasidir.

Mehmonxona ikkita minoradan iborat. Birinchi minora 178 metr balandlikda va 1971 yil iyun oyida qurib bitkazildi; Bu 1970 yildan 1974 yilgacha Tokiodagi eng baland bino boʻlib, yaqin atrofdagi Shinjuku Sumitomo binosidan oʻtib ketgan. Ikkinchi minoraning balandligi 138 metr boʻlib, qurilishi 1980 yil noyabr oyida yakunlangan. 1975 yilda mehmonxona Yaponiyada birinchi mehmonxona ibodatxonasini ochdi.

1980-yillarning boshlarida Yaponiya hukumati Yokota aviabazasi va Tokio markazidagi Hardi kazarmalari oʻrtasida televizion uzatishni oʻtkazish maqsadida rasmiy ravishda Yaponiya Qoʻshma Shtatlari kuchlariga mehmonxona tomining bir burchagini ijaraga berishni rejalashtirgan. Yaponiya Kommunistik partiyasi qonunchisi Koichiro Ueda rejaning asl maqsadi Tokio markazida joylashgan AQSh harbiy strategik rejalashtiruvchilari bilan aloqalarni osonlashtirish ekanligini daʼvo qildi.

Mehmonxonada har yili Miss Nippon tanlovi oʻtkaziladi. U 1984 yilda *"Godzillaning qaytishi"* filmida paydo boʻldi, u yerda Godzilla tomonidan shikastlangan.

### Boshqa joylar

* Xachioji – 200 xona, 1994-yilda ochilgan. Tokio gʻarbidagi Xachioji stansiyasi yaqinida joylashgan.
* Tama – 248 xona, 1990 yilda ochilgan. Tokio gʻarbidagi Tama-Center stantsiyasi yaqinida joylashgan.
* Sapporo – Sapporoning Chuo-ku shahrida joylashgan franchayzing mulki.

Keio Plaza shuningdek, 1976-yildan 1997-yilgacha Takamatsu shahridagi mehmonxonani boshqargan va Taypeydagi Howard Plaza mehmonxonasi bilan hamkorlik aloqasiga ega.

## Korporativ boshqaruv
Keio Plaza Hotel 1968-yilda Keio Electric Railway kompaniyasining boʻlinmasi sifatida tashkil etilgan. U Tokio, Xachioji va Tamadagi Keio Plaza mehmonxonasini boshqaradi va 28,4 milliard iyen atrofida operatsion daromadga ega.

Keio Plaza 1972-yildan 2003-yilgacha InterContinental Hotels tarkibiga kirdi va keyinchalik Summit Hotels & Resorts guruhiga qoʻshildi.

## Maʼlumotnomalar


|-

|-
Stanislav Voznyak

**Stanislav Vladimirovich Voznyak** (1935-yil 2-fevral, Samarqand) – bosqon uloqtirish sport turi boʻyicha sovet yengil atletikachisi. SSSRda xizmat koʻrsatgan sport ustasi, SSSRda xizmat koʻrsatgan murabbiyi (1980), RSFSRda xizmat koʻrsatgan sport murabbiyi (1991), Rossiya Federatsiyasida xizmat koʻrsatgan jismoniy tarbiya xodimi. Stanislav Voznyak musoboqalarda Moskvaning "Burevestnik " va „SSKA“ sport jamoalari bilan qatnashgan.

## Hayoti
Stanislav Voznyak 1935-yil 2-fevralda Samarqandda tugʻilgan. U oʻrta maktabni tamomlagach 1952-yildan boshlab Krasnodar oʻlkasining Apsheronsk shahrida yengil atletika bilan shugʻullana boshladi. 1958-yilda Lenin nomidagi Davlat markaziy jismoniy tarbiya institutini (GTSOLIFK) tamomlagan. Uning murabbiyi P.L.Limar boʻlgan.

Stanislav Voznyak 1958—1964-yillarda yengil atletika boʻyicha SSSR milliy terma jamoasi aʼzosi boʻlgan. 1966-yilda aspiranturani tugatib, pedagogika fanlari nomzodi ilmiy unvonini olgan. Nomzodlik dissertatsiyasini himoya qilgan. Keyinchalik u Butunrossiya jismoniy tarbiya va sport ilmiy-tadqiqot institutining (VNIIFK) yengil atletika boʻlimini boshqargan. „Bosqon uloqtirish“ kitobi muallifi hisoblanadi.

Stanislav Voznyak Kuba, Iroq, Chilida murabbiy boʻlib ishlagan, shuningdek Argentinadagi Xalqaro yengil atletika federasiyalari assosiasiyasi Janubiy Amerika taraqqiyot markazida oʻqituvchi boʻlgan.

1974-yildan 1991-yilgacha 18 yil davomida bosqon uloqtirish boʻyicha SSSR terma jamoasi katta murabbiyi, 1989-yildan 1991-yilgacha RSFSR terma jamoasi bosh murabbiyi, 1992-yildan 1994-yilgacha Rossiya Federatsiyasi yengil atletika terma jamoasi bosqon uloqtirish guruhining katta murabbiyi boʻlgan. IAAF va Rossiya Olimpiya qoʻmitasining bir qancha mukofotlari bilan taqdirlangan.

## Mukofotlari

* Xalqlar doʻstligi ordeni
* "Hurmat belgisi" ordeni

## Manbalar

## Tashqi havolalar

* Sport-Stranpa. RU
* Rusathletics // Tabriklaymiz!
Christchurch aeroporti

**Christchurch aeroporti** – Yangi Zelandiyaning Christchurch shahriga xizmat koʻrsatadigan asosiy aeroportdir. Ushbu aeroport Christchurch shahridan 12 kilometr shimoli-gʻarbda joylashgan Harewood tumanidadir.1940-yil 18-mayda rasman ochilgan  va 1950-yil 16-dekabrda Yangi Zelandiyaning birinchi xalqaro aeroportiga aylandi  Bu Yangi Zelandiyadagi yillik yoʻlovchilar soni boʻyicha Auckland va Vellingtondan keyin uchinchi eng gavjum, aeroport va samolyot harakati boʻyicha Aucklanddan keyin ikkinchi eng gavjum aeroport hisoblanadi.  

Christchurch va Auckland Boeing 747 va Airbus A380 samolyotlarida xizmat koʻrsatadigan Yangi Zelandiyadagi yagona aeroportdir.  Shuningdek Christchurch aeroporti kuniga 24 soat ishlaydi.

## Tarix
1935-yilda mahalliy kengash Harewoodni yangi aerodrom qurish uchun Christchurchdagi eng yaxshi joy sifatida topishga qaror qildi. Harewood aerodromining qurilishi 1936-yilda 227 gektar yer sotib olingandan soʻng boshlangan. 1937-yilda 915 metrli uchish-qoʻnish yoʻlagi va 60 kvadrat metrlik terminal qurildi.  1950-yilda Christchurch aeroporti hukumatdan xalqaro operatsiyalar uchun ruxsat oldi. 1960-yili fevral oyida arxitektor Pol Pasko tomonidan loyihalashtirilgan yangi terminal binosi foydalanishga topshirildi.

### Aeroportni qayta qurish
Christchurch aeroporti 2006-yilning mart oyidan boshlab 13 million dollarlik yangi koʻp qavatli avtoturargoh binosi qurilishi boshlanganidan keyin keng koʻlamli kengaytirish loyihasini amalga oshirdi va ushbu loyiha 2007-yilning boshlariga topshirildi. Yangi bino 570 ta avtomobillar uchun yopiq joylarini taqdim etdi. Loyiha tugallangandan soʻng, mavjud avtoturargohning bir qismi yangi terminal binosining kengayishi uchun zarur boʻlgan qoʻshimcha joyni taʼminlash uchun yopildi. 2009-yil sentyabr oyida yangi avtoturargoh binosiga yaqin joylashgan joyda 45 metr balandlikdagi yangi boshqaruv minorasi ochildi.

### 2010-yildan boshlab
2011-yil aprel oyida Air Asia X Kuala-Lumpurga Airbus A330 qatnovini boshladi. Lekin ushbu loyiha qisqa umr koʻrdi va 2012-yil may oyida yakunlandi. China Airlines 2014-yil dekabridan 2018-yilgacha Airbus A330 samolyotlari bilan Sidney orqali Taypeydan mavsumiy reyslarni amalga oshirgan 

## Manba